HU Az Európai Unió Hivatalos Lapja C 194/14

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelv alapján (1)

(Hirdetmény folyékony és gáznemű szénhidrogének bányászati célú kutatására vonatkozó engedély, az ún. „Permis de Pontarlier” iránti kérelemről)

(EGT-vonatkozású szöveg)

2009/C 194/05

2009. február 5-én kelt beadványában a Celtique Energie Petroleum gazdasági társaság (székhelye: 12 rue Pernelle, 75004 Párizs, Franciaország) kérelmet nyújtott be folyékony és gáznemű szénhidrogének bányászati célú kutatására (ún. „Permis de Pontarlier”), ötéves időtartamra. A kérelem mintegy 1 470 négyzetkilométer nagyságú területet érint Doubs és Jura megyében.

A kérelem tárgyát képező terület határvonalát a földrajzi koordinátáikkal meghatározott alábbi pontokat felsorolásuk sorrendjében összekötő hosszúsági és szélességi körök ívei alkotják (a koordináták az NTF vetületi rendszerben, a Párizson átmenő kezdő meridiánhoz viszonyítva, újfokban vannak megadva):

Pont Földrajzi hosszúság Földrajzi szélesség A k. h. 4,20 újfok é. sz. 52,20 újfok B Az é. sz. 52,20 újfokon húzódó szélességi kör és a francia–svájci határ metszéspontja C Az é. sz. 51,60 újfokon húzódó szélességi kör és a francia–svájci határ metszéspontja D k. h. 4,00 újfok é. sz. 51,60 újfok E k. h. 4,00 újfok é. sz. 51,70 újfok F k. h. 3,90 újfok é. sz. 51,70 újfok G k. h. 3,90 újfok é. sz. 51,90 újfok H k. h. 4,10 újfok é. sz. 51,90 újfok I k. h. 4,10 újfok é. sz. 52,00 újfok J k. h. 4,20 újfok é. sz. 52,00 újfok

A B és a C pont között a határvonal egybeesik a francia–svájci határral.

A kérelmek benyújtása és az engedély odaítélésének feltételei

Az eredeti kérelem és a versengő kérelmek benyújtói kötelesek igazolni, hogy teljesülnek a bányászati engedélyekről és a földfelszín alatti tárolási engedélyekről szóló, 2006. június 2-i 2006-648. sz. rendelet (Journal officiel de la République française, 2006. június 3.) 4. és 5. cikkében meghatározott feltételek.

Az érdekeltek e hirdetmény közzétételétől számítva kilencven napon belül a szénhidrogénekre vonatkozó franciaországi bányászati engedélyek megszerzéséről szóló, Az Európai Közösségek Hivatalos Lapja 1994. december 30-i C 374. számának 11. oldalán közzétett hirdetményben összefoglalt, valamint a bányászati engedélyekről és a földfelszín alatti tárolási engedélyekről szóló 2006-648. sz. rendeletben előírt szabályok szerint versengő kérelmet nyújthatnak be. A versengő kérelmeket a bányászati miniszternek kell címezni, és az alább megadott címre kell beküldeni.

Az eredeti kérelemmel és a versengő kérelmekkel kapcsolatos határozatok meghozatala során figyelembe vesszük az említett rendelet 6. cikkében a bányászati engedélyek kiadására vonatkozóan meghatározott feltételeket. Ezeket a határozatokat legkésőbb 2011. március 3-ig meghozzuk.

A tevékenység gyakorlásának és megszüntetésének feltételei és követelményei

A kérelmek benyújtói részletes információkat a bányászati törvénykönyv 79. és 79.1. cikkében, illetőleg a bányászati tevékenységről, a földfelszín alatti tárolási tevékenységről, valamint a bányákra és a földfelszín alatti tárolásra vonatkozó rendészetről szóló, 2006. június 2-i 2006-649. sz. rendeletben (Journal officiel de la République française, 2006. június 3.) találnak.

További felvilágosítást a környezetvédelemért, az energiaügyért, a fenntartható fejlődésért és a tengerekért felelős minisztérium ad: Ministère de l’écologie, de l’énergie, du développement durable et de la mer, Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques, bureau exploration production des hydrocarbures, Arche de La Défense, 92055 La Défense Cedex, FRANCE (telefon +33 140819525, telefax +33 140819529).

A fentiekben említett jogszabályok szövege a Légifrance honlapon, a http://www.legifrance.gouv.fr internetcímen olvasható.

(1) HL L 164., 1994.6.30.